Caledonii

Ar g-Caledonii (anv latinekaet, ivez Caledones; henc'hresianeg: Καληδῶνες, Kalēdōnes) a oa ur bobl pe ur c'hevredad pobloù eus hanternoz Enez Vreizh hag a roas o anv d'ar vro anvet Kaledonia. Gwelet int bet evel Brezhoned, goude evel Pikted, hag a gomze ur yezh predenek kar. Enebourien e oant d'an impalaeriezh roman he devoa kaset hec'h armeoù da aloubiñ an darn eus an enez a oa aet d'ober proviñs Britannia.

An anv
Tacitus ne ra ket anv eus ar bobl, ne veneg nemet ar vro, Kaledonia.

E Rivet & Smith e kaverA.L.F. Rivet & Colin Smith : The Place-Names of Roman Britain. B.T. Batsford Ltd. London. 1979 - 1982 :
 Lukan, VI, 68 : CALEDONII
 Martial, X, xliv, 1 : CALEDONII
 Ptol. II, 3, 8 : CALEDONI
 Dizanv Ravenna 1086 : LODONE (evit (Ca)ledones ?
 Xiphilinus 321 / Cassius Dio LXXVI : CALEDONII
 Panegyricy Latini VI (VII), 7, 2 (c. 310) : CALIDONES
 Nomina Provinciarum Omnium (Listenn Verona), 13 : CALEDONII / CALIDONI
 Apollinaris Sidonius, VII, 89 : CALEDONII / CALIDONII
 Jordanes, 2, 14 (heuliañ Cassius Dio) : CALYDONII

Gerdarzh
Savet eo an anv diwar ar wrizienn bredenek caled. O anv a gaver ivez e Dùn Chailleann, anv gouezelek kêr "Dunkeld", a dalvez kement ha "kreñvlec'h pobl ar g-Caledonii", hag en anv ar menez Sìdh Chailleann (saozneg: "Schiehallion"), "Tuchenn hud ar g-Caledonii". Hervez Moffat (2005) e teu an anv eus caled. Marteze abalamour d'ar vro kalet ha roc'hellek, pe marteze bro an dud kaletMoffat, Alistair (2005). Before Scotland: The Story of Scotland Before History. London: Thames & Hudson. p. 22.. Keay ha Keay (1994) avat a soñj gante eo un anv rakkeltiekKeay, John; Keay, Julia (1994). Collins Encyclopaedia of Scotland. London: HarperCollins. p. 123..

Pennadoù kar
Kaledonia
Pikted

Daveoù ha notennoù

Rummad:Istor Bro-Skos
Rummad:Pobloù brezhon